**LĪGUMS**

(Par sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegādi)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Apdrošinājuma ņēmējs**), tās priekšnieka **Jura Lūkass** personā, kurš rīkojas saskaņā ar Rīgas domes 2023.gada 30.augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74.punktu un Rīgas domes 2020. gada 6.augusta nolikuma Nr.39 “Rīgas valstspilsētas pašvaldības policijas nolikums” 12. punktu no vienas puses, un

**Apdrošināšanas akciju sabiedrība “BALTA”**, vienotais reģistrācijas Nr. 40003049409 (turpmāk – **Apdrošinātājs**), tās \_\_\_\_\_\_\_\_\_kurš rīkojas saskaņā ar 2024. gada 08. aprīļa pilnvaru Nr. PI/24/0824, no otras puses,

pamatojoties uz Apdrošinājuma ņēmēja Nodrošinājuma pārvaldes priekšnieka M. Džeriņa 2024. gada 11. aprīļa ziņojumu Nr. RPP-24-604-dv, noslēdz šādu līgumu (turpmāk – **Līgums**):

**1. Līguma priekšmets**

* 1. Apdrošinājuma ņēmējs un Apdrošinātājs apņemas noslēgt sauszemes transportlīdzekļu īpašnieku obligātās civiltiesiskās atbildības apdrošināšanas (turpmāk – OCTA) līgumus (polises) par tiem transportlīdzekļiem saskaņā ar tādiem nosacījumiem, kas norādīti Līguma 1. pielikumā “Tehniskā specifikācija” un 2. pielikumā “Finanšu piedāvājums”, kas pievienoti Līgumam kā neatņemama tā sastāvdaļa, ņemot vērā Līguma 1.2. punkta noteikumus.
  2. Līguma darbības laikā Apdrošinājuma ņēmējam ir tiesības veikt transportlīdzekļu apdrošināšanu pēc nepieciešamības, kā arī apdrošināt citus transportlīdzekļus, kas nav norādīti Līguma 2. pielikumā „Finanšu piedāvājums”. Attiecībā uz tāda paša veida transportlīdzekļiem (tā paša izlaiduma gada, komplektācijas un/vai klases transportlīdzeklis) apdrošināšanas līgumu būtiskie noteikumi, kas minēti pielikumā, nevar tikt mainīti.

1. **Līguma summa un norēķinu kārtība**
   1. Puses ir tiesīgas noslēgt OCTA apdrošināšanas līgumus (polises) par tādu daudzumu transporta vienību, lai apdrošināšanas prēmiju kopsumma Līguma darbības laikā nepārsniegtu EUR **2 550,90** (divi tūkstoši pieci simti piecdesmit *euro*, 90 centi).
   2. Par noslēgtajiem OCTA apdrošināšanas līgumiem (polisēm) Apdrošinājuma ņēmējs ar Apdrošinātāju norēķinās Līgumā noteiktajā kārtībā.
   3. Apdrošinātājs pirms rēķina izrakstīšanas nosūta to saskaņošanai Apdrošinājuma ņēmēja pa Līguma izpildi atbildīgajai personai, izmantojot elektroniskos saziņas līdzekļus.
   4. Apdrošinātājs rēķina un polišu iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Bankas kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Apdrošinātājs iesniedz Apdrošinājuma ņēmējam, izvēloties vienu no šādiem rēķina piegādes veidiem:
     1. izveido programmatūru datu apmaiņai starp Apdrošinātāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā „Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Apdrošinātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Apdrošinājuma ņēmējam elektronisku rēķinu, ar nosacījumu, ka Apdrošinātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Apdrošinājuma ņēmējs to ir pieņēmis apmaksai.
  4. Apdrošinātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  5. Ja Apdrošinātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apdrošinājuma ņēmējs šādu rēķinu apmaksai nepieņem un neakceptē. Apdrošinātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Apdrošinātājs ir iesniedzis atkārtoto elektronisko rēķinu.

1. **Apdrošināšanas līgumu būtiskie nosacījumi un noslēgšanas kārtība**
   1. Apdrošinājuma ņēmējs ir tiesīgs brīvi, pēc saviem ieskatiem, Līguma darbības termiņa laikā izvēlēties laiku Līguma 2. pielikumā „Finanšu piedāvājums” norādīto un nenorādīto transportlīdzekļu apdrošināšanai. Apdrošinājuma ņēmējs 3 (trīs) darba dienu laikā no pieteikuma par konkrēta transportlīdzekļa apdrošināšanu nosūtīšanas dienas Apdrošinātājam apņemas iesniegt visus nepieciešamos dokumentus apdrošināšanas polišu noformēšanai.
   2. Noslēdzot OCTA apdrošināšanas līgumus (polises), Apdrošinātājs piemēro Tehniskās specifikācijas (Līguma 1. pielikums) noteikumus.
   3. OCTA apdrošināšanas līgumus (polises) Apdrošinātājs noformē un izsniedz 3 (trīs) darba dienu laikā pēc Apdrošinājuma ņēmēja pieteikuma par konkrēto transportlīdzekļu apdrošināšanu un visu nepieciešamo dokumentu saņemšanas.
   4. Visi OCTA apdrošināšanas līgumi (polises) tiek noslēgti ar darbības termiņu 12 (divpadsmit) mēneši atbilstoši Līguma 1. pielikuma „Tehniskā specifikācija” noteiktajam. Pēc Apdrošinājuma ņēmēja vajadzībām apdrošināšanas līgumu darbības termiņus var samazināt, proporcionāli pārrēķinot Finanšu piedāvājumā noteikto transportlīdzekļu apdrošināšanas prēmijas summu uz nepieciešamo periodu.
2. **Pušu atbildība**
   1. Apdrošinājuma ņēmējs ir atbildīgs par sniegtās informācijas patiesumu.
   2. Puses atlīdzina viena otrai nodarītos zaudējumus, kas radušies sakarā ar Līguma neizpildi vai nepienācīgu izpildi.
   3. Ja Apdrošinātājs neizsniedz Apdrošinājuma ņēmējam Apdrošināšanas polisi Līguma 3.3. punktā norādītajā termiņā, Apdrošinājuma ņēmējs ir tiesīgs pieprasīt no Apdrošinātāja līgumsodu 1% (viena procenta) apmērā no apdrošināšanas prēmijas summas par katru nokavēto dienu, bet kopsummā ne vairāk par 10% (desmit procentiem) no apdrošināšanas prēmijas, kā arī zaudējumu atlīdzību, ja tādi radušies polises savlaicīgas nenoformēšanas un/vai nepiegādāšanas rezultātā.
   4. Par apdrošināšanas prēmiju norēķinu kavējumu Apdrošinātājs ir tiesīgs pieprasīt no Apdrošinājuma ņēmēja līgumsodu 1% (viena procenta) apmērā no parāda summas par katru nokavēto dienu, bet kopsummā ne vairāk par 10% (desmit procentiem) no parāda summas. Līgumsoda samaksa neatbrīvo Apdrošinājuma ņēmēju no pamata parāda samaksas.
   5. Līgumsodu samaksa neatbrīvo Puses no savu pienākumu izpildes.
3. **Līguma darbības termiņš un tā izbeigšana**
   1. Līgums stājas spēkā tā abpusējas parakstīšanas dienā un darbojas līdz 2024. gada 31. maijam, ņemot vērā Līguma 5.2. punkta nosacījumu.
   2. OCTA apdrošināšanas līgumu slēgšana automātiski tiek pārtraukta, līdzko tiek sasniegta Līguma 2.1. punktā noteiktā Līguma summa.
   3. Līguma darbības izbeigšanas gadījumā OCTA apdrošināšanas līgumi (polises) ir spēkā līdz tajos norādītajam datumam.
   4. Līgumu var izbeigt pirms termiņa ar Pušu rakstisku vienošanos jebkurā laikā vai vienpusējā kārtā brīdinot otru Pusi vismaz 1 (vienu) mēnesi pirms Līguma izbeigšanas paredzētā laika.
   5. Apdrošinājuma ņēmējs ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja Apdrošinātājs nepamatoti maina Līgumā un tā pielikumos atrunātos apdrošināšanas Līgumu noteikumus;
      2. ja Līguma priekšmetā norādīto pakalpojumu cenas – apdrošināšanas prēmijas – šo pakalpojumu tirgū ir kritušās zemāk par Līgumā pielīgtajām, un nav panākta vienošanās ar Apdrošinātāju par atbilstošu apdrošināšanas prēmiju samazinājumu;
      3. ja kompetentas valsts vai pašvaldību institūcijas Apdrošinātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Apdrošinātāja saimnieciskā darbība;
      4. ja Apdrošinātājs pasludināts par maksātnespējīgu.
   6. Līguma pirmstermiņa izbeigšana neietekmē starp pusēm noslēgto OCTA apdrošināšanas līgumu (polišu) darbības spēku. OCTA apdrošināšanas līgumi (polises) ir spēkā līdz tajos norādītajam datumam, ar nosacījumu, ka par tiem ir samaksāta apdrošināšanas prēmija pilnā apmērā.
   7. Ja Apdrošinājuma ņēmējam kārtējā gada budžetā nav iedalīti atbilstoši naudas līdzekļi Līguma izpildei, Līguma darbība tiek apturēta uz laiku, kamēr minētie naudas līdzekļi tiek piešķirti.
   8. Par Līguma darbības apturēšanu Apdrošinātājs nav tiesīgs prasīt jebkādu kompensāciju vai zaudējumu atlīdzību.
   9. Apdrošinājuma ņēmējs var neveikt OCTA apdrošināšanas līgumu (polišu) slēgšanu par visu 2.1. punktā noteikto Līguma summu.
   10. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
   11. Pasūtītājam ir tiesības vienpusēji izbeigt Līgumu, ja to nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Nepārvarama vara**
   1. Nepārvarama vara Līguma izpratnē ir tādi no Pušu gribas neatkarīgi un neietekmējami apstākļi, kuru iestāšanos Puses pēc sapratīgā vērtējuma, ievērojot Līguma priekšmeta īpašo raksturu, ar Pakalpojuma sniegšanas saistīto risku un atbildību, nevarēja paredzēt un novērst, un kas būtiski apgrūtina Pušu pienākumu izpildi.
   2. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies iepriekš neparedzētu, nepārvaramas varas apstākļu dēļ, kurus Puses nevarēja ne paredzēt, ne novērst sapratīgiem līdzekļiem un, ja par šādiem apstākļiem nekavējoties ir paziņots otrai Pusei pēc minēto apstākļu iestāšanās, pretējā gadījumā Puse zaudē tiesības uz tiem atsaukties.
5. **Citi nosacījumi**
   1. Visus strīdus, kas radušies Līguma darbības laikā, Puses risina sarunu ceļā, savstarpēji vienojoties. Ja vienošanās netiek panākta, strīds tiek skatīts saskaņā ar Latvijas Republikas normatīvajiem aktiem.
   2. Puses apņemas nekavējoties informēt viena otru par savu rekvizītu maiņu.
   3. Jebkuri Līguma grozījumi noformējami rakstveidā un pēc abpusējas to parakstīšanas pievienojami Līgumam kā neatņemamas tā sastāvdaļas.
   4. Līgums ir sastādīts uz 5 (piecām) lapām, ar 1. pielikumu „Tehniskā specifikācija” uz 1 (viens) lapas un 2. pielikumu “Finanšu piedāvājums” 1 (viena) Excel datne.
   5. Visi Līguma pielikumi ir tā neatņemama sastāvdaļa.
   6. Puses Līguma izpildē ievēro attiecīgās jomas regulējošos Latvijas Republikā spēkā esošos normatīvos aktus.
   7. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
6. **Pušu rekvizīti:**

|  |  |
| --- | --- |
| **Apdrošinājuma ņēmējs**  **Rīgas valstspilsētas pašvaldības policija** | ApdrošinātājsAAS “BALTA” |
| Juridiskā adrese: Rīga, Valērijas Seiles iela 12A, LV-1019  Norēķinu rekvizīti:  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Konts: LV41RIKO0021800014010  Kods: RIKOLV2X  **Par Līguma izpildi atbildīgā persona**:  Transporta nodaļas priekšnieka p.i. Toms Celmiņš, tālrunis: 67037850  e-pasts: toms.celmins@riga.lv | Juridiskā adrese: Raunas iela 10, Rīga, LV-1039  **Par Līguma izpildi atbildīgā persona**: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**/J. Lūkass/**